CELEX: 52007PC0141
Language: ro
Date: 2007-03-30
Title: Propunere de decizie a Consiliului şi Comisiei privind încheierea protocolului la Acordul de parteneriat şi cooperare între Comunităţile Europene şi statele membre ale acestora, pe de o parte, şi Republica Turkmenistan, pe de altă parte, pentru a ţine seama de aderarea Republicii Bulgaria şi a României la Uniunea Europeană

COMISIA COMUNITĂŢILOR EUROPENE

                                                      Bruxelles, 30.3.2007
                                                      COM(2007) 141 final

                                                      2007/0049 (CNS)

                                          Propunere de

                           DECIZIE A CONSILIULUI ŞI COMISIEI

          privind încheierea protocolului la Acordul de parteneriat şi cooperare între
        Comunităţile Europene şi statele membre ale acestora, pe de o parte, şi Republica
     Turkmenistan, pe de altă parte, pentru a ţine seama de aderarea Republicii Bulgaria şi a
                                României la Uniunea Europeană

                                     (prezentată de Comisie)

RO                                                                                              RO
 ---pagebreak---                                       EXPUNERE DE MOTIVE

     Acordul de parteneriat şi cooperare (APC) între Comunităţile Europene şi statele membre ale
     acestora, pe de o parte, şi Republica Turkmenistan, pe de altă parte, semnat la Bruxelles la
     data de 25 mai 1998 nu a intrat încă în vigoare.

     Deoarece a fost semnat înainte de extinderea Uniunii Europene în vederea includerii
     Republicii Bulgaria şi a României, este necesară elaborarea unui protocol la ACP pentru a
     permite noilor state membre să adere la acord atunci când acesta va intra în vigoare.

     La 23 octombrie 2006, Consiliul a autorizat Comisia să deschidă negocieri, în numele
     Comunităţii şi statelor sale membre, cu Republica Turkmenistan, în vederea încheierii unui
     protocol la Acordul de parteneriat şi cooperare. Negocierile cu Republica Turkmenistan s-au
     încheiat, iar textul protocolului negociat este anexat prezentei.

     Sunt anexate propuneri de (1) o decizie a Consiliului privind semnarea şi punerea în aplicare
     cu titlu provizoriu a protocolului şi (2) o decizie a Consiliului şi Comisiei privind încheierea
     protocolului.

     Comisia propune Consiliului:

     –       să ia o decizie privind semnarea şi punerea în aplicare cu titlu provizoriu a
             protocolului în numele Comunităţii Europene şi statelor sale membre;

     –       să încheie protocolul în numele Comunităţii Europene şi statelor sale membre şi să
             aprobe încheierea protocolului de către Comunitatea Europeană a Energiei Atomice.

RO                                                  2                                                   RO
 ---pagebreak---                                                               2007/0049 (CNS)

                                               Propunere de

                             DECIZIE A CONSILIULUI ŞI COMISIEI

           privind încheierea protocolului la Acordul de parteneriat şi cooperare între
             Comunităţile Europene şi statele membre ale acestora, pe de o parte, şi
           Republica Turkmenistan, pe de altă parte, pentru a ţine seama de aderarea
                    Republicii Bulgaria şi a României la Uniunea Europeană

     CONSILIUL UNIUNII EUROPENE,

     COMISIA COMUNITĂŢILOR EUROPENE,

     având în vedere Tratatul de instituire a Comunităţii Europene, în special articolul 44
     alineatul (2), articolul 47 alineatul (2) ultima teză, articolul 55, articolul 57 alineatul
     (2), articolul 71, articolul 80 alineatul (2), articolele 93, 94, 133 şi 181a, coroborate cu
     articolul 300 alineatul (2) teza a doua şi articolul 300 alineatul (3) primul paragraf.

     având în vedere Tratatul de instituire a Comunităţii Europene a Energiei Atomice, în
     special articolul 101 al doilea paragraf,

     având în vedere Actul de aderare a Bulgariei şi a României, în special articolul 6
     alineatul (2),

     având în vedere propunerea Comisiei1,

     având în vedere avizul Parlamentului European2,

     având în vedere aprobarea Consiliului, acordată în conformitate cu articolul 101 din
     Tratatul de instituire a Comunităţii Europene a Energiei Atomice,

     întrucât:

     (1)       Protocolul la Acordul de parteneriat şi cooperare între Comunitatea Europeană
               şi statele sale membre, pe de o parte, şi Republica Turkmenistan, pe de altă
               parte, pentru a ţine seama de aderarea Republicii Bulgaria şi a României la
               Uniunea Europeană, a fost semnat în numele Comunităţii Europene şi statelor
               sale membre la data de [DE COMPLETAT DATA] în conformitate cu Decizia
               nr. ... a Consiliului.

     1
               De completat trimiterea la JO
     2
               De completat trimiterea la JO

RO                                                      3                                           RO
 ---pagebreak---      (2)    Până la intrarea sa în vigoare, protocolul va fi pus în aplicare cu titlu
            provizoriu de la data intrării în vigoare a Acordului de parteneriat şi cooperare
            cu Republica Turkmenistan.

     DECID:

                                           Articolul 1

     Protocolul la Acordul de parteneriat şi cooperare între Comunităţile Europene şi
     statele membre ale acestora, pe de o parte, şi Republica Turkmenistan, pe de altă
     parte, pentru a ţine seama de aderarea Republicii Bulgaria şi a României la Uniunea
     Europeană este aprobat prin prezenta decizie în numele Comunităţii Europene, al
     Comunităţii Europene a Energiei Atomice şi al statelor membre.

     Textul protocolului se anexează la prezenta decizie.

                                           Articolul 2

     Preşedintele Consiliului procedează, în numele Comunităţii şi statelor sale membre, la
     notificarea prevăzută la articolul […] din protocol. Preşedintele Comisiei procedează
     simultan la această notificare în numele Comunităţii Europene a Energiei Atomice.

     Adoptată la Bruxelles,

     Pentru Comisie                              Pentru Consiliu
     Preşedintele                                Preşedintele

RO                                                  4                                           RO
 ---pagebreak---                                             ANEXĂ

                                         PROTOCOL

     LA ACORDUL DE PARTENERIAT ŞI COOPERARE între Comunităţile Europene şi
     statele membre ale acestora, pe de o parte, şi Republica Turkmenistan, pe de altă parte
               (APC), privind aderarea Republicii Bulgaria şi a României la APC

     REGATUL BELGIEI,

     REPUBLICA BULGARIA,

     REPUBLICA CEHĂ,

     REGATUL DANEMARCEI,

     REPUBLICA FEDERALĂ GERMANIA,

     REPUBLICA ESTONIA,

     REPUBLICA ELENĂ,

     REGATUL SPANIEI,

     REPUBLICA FRANCEZĂ,

     IRLANDA,

     REPUBLICA ITALIANĂ,

     REPUBLICA CIPRU,

     REPUBLICA LETONIA,

     REPUBLICA LITUANIA,

     MARELE DUCAT AL LUXEMBURGULUI,

     REPUBLICA UNGARĂ,

     REPUBLICA MALTA,

     REGATUL ŢĂRILOR DE JOS,

     REPUBLICA AUSTRIA,

     REPUBLICA POLONĂ,

     REPUBLICA PORTUGHEZĂ,

     ROMÂNIA,

     REPUBLICA SLOVENIA,

RO                                             5                                               RO
 ---pagebreak---      REPUBLICA SLOVACĂ,

     REPUBLICA FINLANDA,

     REGATUL SUEDIEI,

     REGATUL UNIT AL MARII BRITANII ŞI IRLANDEI DE NORD,

     denumite în continuare „statele membre”, reprezentate de Consiliul Uniunii Europene, şi

     COMUNITATEA EUROPEANĂ ŞI COMUNITATEA EUROPEANĂ A ENERGIEI
     ATOMICE,

     denumite în continuare „Comunităţile”, reprezentate de Consiliul Uniunii Europene şi de
     Comisia Europeană,

     pe de o parte, şi

     REPUBLICA TURKMENISTAN

     pe de altă parte,

     denumite în continuare „părţile” în sensul prezentului protocol,

     AVÂND ÎN VEDERE dispoziţiile Tratatului între Regatul Belgiei, Republica Cehă, Regatul
     Danemarcei, Republica Federală Germania, Republica Estonia, Republica Elenă, Regatul
     Spaniei, Republica Franceză, Irlanda, Republica Italiană, Republica Cipru, Republica Letonia,
     Republica Lituania, Marele Ducat al Luxemburgului, Republica Ungară, Republica Malta,
     Regatul Ţărilor de Jos, Republica Austria, Republica Polonă, Republica Portugheză,
     Republica Slovenia, Republica Slovacă, Republica Finlanda, Regatul Suediei, Regatul Unit al
     Marii Britanii şi Irlandei de Nord (state membre ale Uniunii Europene) şi Republica Bulgaria
     şi România privind aderarea Republicii Bulgaria şi a României la Uniunea Europeană, semnat
     la Luxemburg la 25 aprilie 2005 şi care intră în vigoare la 1 ianuarie 2007,

     AVÂND ÎN VEDERE noua situaţie apărută în cadrul relaţiilor dintre Republica Turkmenistan
     şi Uniunea Europeană ca urmare a aderării la UE a două noi state membre, care generează
     oportunităţi şi provocări pentru cooperarea dintre Republica Turkmenistan şi Uniunea
     Europeană,

     ŢINÂND SEAMA DE dorinţa părţilor de a asigura atingerea şi punerea în aplicare a
     obiectivelor şi principiilor APC,

     CONVIN DUPĂ CUM URMEAZĂ:

RO                                                  6                                                RO
 ---pagebreak---                                                 Articolul 1

     Republica Bulgaria şi România devin părţi la Acordul de parteneriat şi cooperare de instituire
     a unui parteneriat între Comunităţile Europene şi statele membre ale acestora, pe de o parte, şi
     Republica Turkmenistan, pe de altă parte, semnat la Bruxelles la 25 mai 1998 (denumit în
     continuare „acordul”), şi adoptă şi iau notă, în acelaşi mod ca şi celelalte state membre, de
     textele acordului, ale declaraţiilor comune, ale schimburilor de scrisori şi ale declaraţiei
     Republicii Turkmenistan anexate la actul final semnat la aceeaşi dată.

                                                Articolul 2

     Prezentul protocol este parte integrantă a acordului.

                                                Articolul 3

     1.       Prezentul protocol este aprobat de Comunităţi, de Consiliul Uniunii Europene în
              numele statelor membre şi de Republica Turkmenistan în conformitate cu
              procedurile proprii ale acestora.

     2.       Fiecare parte comunică celeilalte îndeplinirea procedurilor corespunzătoare
              menţionate la alineatul anterior. Instrumentele de aprobare se depun la Secretariatul
              General al Consiliului Uniunii Europene.

                                                Articolul 4

     1.       Prezentul protocol intră în vigoare la data intrării în vigoare a acordului, cu condiţia
              ca toate instrumentele de aprobare a acestui protocol să fi fost depuse până la acea
              dată.

     2.       Dacă instrumentele de aprobare a prezentului protocol nu au fost în totalitate depuse
              până la acea dată, prezentul protocol intră în vigoare în prima zi din prima lună care
              urmează după data depunerii ultimului instrument de aprobare.

     3.       În cazul în care instrumentele de aprobare a prezentului protocol nu au fost în
              totalitate depuse până la data intrării în vigoare a acordului, prezentul protocol este
              pus în aplicare cu titlu provizoriu de la data intrării în vigoare a acordului.

                                                Articolul 5

     1.       Textele acordului, actul final şi toate documentele anexate la acesta sunt redactate în
              limbile bulgară şi română.

     2.       Acestea sunt anexate la prezentul protocol şi sunt egal autentice cu textele în celelalte
              limbi în care au fost redactate acordul, actul final şi toate documentele anexate la
              acesta.

RO                                                   7                                                    RO
 ---pagebreak---                                                 Articolul 6

     Prezentul protocol este redactat în două exemplare în limbile bulgară, cehă, daneză,
     neerlandeză, engleză, estonă, finlandeză, franceză, germană, greacă, maghiară, italiană,
     letonă, lituaniană, malteză, polonă, portugheză, română, slovenă, slovacă, spaniolă, suedeză şi
     turkmenă, textele în fiecare limbă fiind egal autentice.

     Adoptat la.... la data de .... anul 2007

     PENTRU STATELE MEMBRE

     PENTRU COMUNITĂŢILE EUROPENE

     PENTRU REPUBLICA TURKMENISTAN

RO                                                  8                                                  RO